Diari Oficial de la Generalitat Valenciana


Sumari del DOGV 5100, del 26-09-2005 (2005/10645)

Actuacions d'acolliment familiar número 000414/2004. Cèdula de notificació.
---------------------------------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/10854


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Actuacions d'acolliment familiar número 000414/2004. Cèdula de notificació. [2005/A10151]
  
Montserrat Isabel Cabrera, secretària del Jutjat de Primera Instància número 7 de Castelló de la Plana, fa saber que:
  
En el judici referit, s'ha dictat la resolució que, literalment és com es diu tot seguit:
  
«Interlocutòria
  
Castelló de la Plana, 5 de setembre de 2005
  
Fets:
  
1. Que, en data 19 d'abril de 2004, va ser tramés a este Jutjat l'escrit del lletrat Miquel Rovira Esteller, habilitat per la Generalitat Valenciana, que promovia un expedient d'acolliment familiar judicial permanent del menor Luis Miguel Mira Gutiérrez, nascut a Castelló de la Plana el 24 de gener de 2003, basant-se en els fets que va estimar pertinents i adjuntant-hi els informes oportuns.
  
2. Que, incoant-se l'expedient de jurisdicció voluntària corresponent amb el número 414/2004, es va acordar sol·licitar el consentiment de la persona proposada per a rebre el menor en acolliment, així com el dels seus pares, Luis Miguel Mira Luque i María José Gutiérrez Fibla, els quals van ser citats per edictes per ignorar-se el seu parador però no hi van comparéixer.
  
3. Que, una vegada verificat l'anterior, les actuacions van passar al ministeri fiscal, qui va emetre un informe favorable a la sol·licitud d'acolliment familiar del menor Luis Miguel Mira Gutiérrez amb la persona proposada per l'entitat pública, atés que, en vista del contingut de l'expedient, és el més beneficiós per a aquell.
  
Raonaments jurídics:
  
1. Atés que s'ha tramitat el present expedient d'acolliment familiar permanent del menor Luis Miguel Mira Gutiérrez de conformitat amb el que disposa l'article 1.828 de la LEC, i, vist que el contingut i abast de la documentació i informació aportada junt amb la sol·licitud, de la qual es desprén la necessitat de regularitzar la situació del menor esmentat per tal de salvaguardar els seus interessos, i, amb l'única finalitat d'obtindre'n el màxim benefici, pertoca estimar la sol·licitud promoguda que ha originat la formació del present expedient, disposant l'acolliment familiar judicial permanent del menor esmentat i a favor de la família proposada per l'entitat pública, d'acord amb el que disposa l'article 173.bis.3 del Codi Civil.
  
2. L'acolliment familiar produeix la participació plena del menor en la vida de família, i imposa a la persona que el rep les obligacions de vetlar-hi, tindre'l en companyia seua, alimentar-lo, educar-lo i procurar-li una formació integral (article l73.l CC). Les persones designades per l'entitat pública hauran de desenvolupar la seua funció en els termes esmentats.
  
Part dispositiva
  
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana,
  
Disposa
  
Aprovar l'acolliment familiar judicial permanent del menor Luis Miguel Mira Gutiérrez, amb la seua tia paterna María Carmen Mira Luque, qui assumirà les obligacions a què es refereix el raonament jurídic segon de la present resolució.
  
Notifiqueu-ho al promotor, al ministeri fiscal, l'acollidora i pares biològics del menor.
  
Per a la notificació dels pares biològics, en parador ignorat, s'expediran edictes que es publicaran al tauler d'anuncis d'este Jutjat i en el Diari Oficial de la Generalitat Valenciana.
  
Contra la present resolució es pot interposar un recurs d'apel·lació per a l'Audiència Provincial de Castelló, dins dels cinc dies següents al de la seua notificació.
  
Esta és la meua interlocutòria, que ordene i firme.»
  
Atés que es desconeix l'actual domicili o residència dels pares biològics, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a dur a terme la diligència de notificació.